Afrikinis margasis tokas
Afrikinis margasis tokas (Tockus fasciatus) – ragasnapinių (Bucerotidae) šeimos paukštis. Kūnas iki 54 cm ilgio. Patelė deda 4 baltus kiaušinius medžių drevėje, kurią patinas užlipdo moliu, palikdamas tik siaurą plyšį, pro kurį pamaitina patelę ir jauniklius. Paplitęs Afrikos ekvatorinėje dalyje nuo Gambijos iki Ugandos ir Angolos šiaurinės dalies. Gyvena miškingose vietose.